**МОТИВИ**

**към проекта за промени на Наредба за условията и редът за записване, отписване и преместване на децата в детските градини и училищата в община Лом**

В сила от 01.08.2016 г. е Законът за предучилищното и училищното образование /ЗПУО/, който визира единна държавна образователна политика за осигуряване правото на предучилищно и училищно образование.

В съответствие с чл. 24, ал. 1 на ЗПУО Детската градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в първи клас в съответствие с държавния образователен стандарт за предучилищното образование. На територията на община Лом функционират 10 общински детски градини.

В общинската образователна система функционират и 8 общински училища, които съгласно чл. 25, ал. 2 и чл.56 от ЗПУО може да се извършват и задължителното предучилищно образование на децата при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини и училищата.

 На основание чл. 59, ал. 1 от Закона за предучилищното и училищното образование, чл. 17, ал. 1, т. 3 от Закона за местното самоуправление и местната администрация, във връзка с чл. 7, ал. 1 от Наредба № 5 от 3.6.2016 г. за предучилищното образование Общински съвет – Лом прие Наредба за условията и реда за записване, отписване и преместване на децата в детските градини и училищата в община Лом. Наредбата е приета с Решение № 157 от Протокол № 21 от 31.08.2016 г., в сила от 7.09.2016 г.

 В Административен съд – Монтана е внесен Протест от Окръжна прокуратура – Монтана, изх. № 1281/17 от 20.03.2017 г. С него се оспорват чл. 31, ал. 4, ал. 5 и ал. 6, както и чл. 32, ал. 4 от Наредбата като противоречащи на Закон за предучилищното и училищното образование (ЗПУО) и се иска тяхната отмяна. Поради противоречие на тези членове с нормативен акт от по-висока степен, горецитираните членове - чл. 31, ал. 4, ал. 5 и ал. 6, както и чл. 32, ал. 4 от приетата Наредба следва да бъдат отменени.

 Предвид сроковете на Наредбата за условията и реда за записване, отписване и преместване на децата в детските градини и училищата в община Лом за организиране на приема на деца в детските градини, срокът за предложения и становища по проекта за промени съгласно чл. 26, ал. 4 от Закона за нормативните актове, е 14 дни.

 За прилагането на измененията в Наредбата не са необходими финансови средства.

**На основание Закона за нормативните актове, Община Лом предоставя възможност на заинтересованите лица да направят своите предложения и становища по проекта за изменение и допълнение на Наредбата за поддържание на обществения ред , чистота и опазване на общинското имущество на e-mail: lom.municipality@lom.egov.bg или на адрес в гр. Лом, ул. „Дунавска” №12, в Центъра за услуги и информация на гражданите, ет. 1, гише 3.**